## El Consell aprova la pròrroga dels convenis de col·laboració amb quatre entitats professionals per a facilitar la tramitació telemàtica de documents tributaris

*** Estos acuerdos facilitan la simplificación de la gestión de los tributos
* Permiten agilitzar els tràmits relacionats amb la compravenda de vehicles usats, l’impost sobre transmissions patrimonials i actes jurídics documentats, i l’impost sobre successions i donacions**

El Consell ha aprovat la pròrroga dels convenis de col·laboració entre la Conselleria d’Economia, Hisenda i Administració Pública i el Col·legi Oficial de Titulars Mercantils de Lleó, el Col·legi Oficial de Titulars Mercantils i Empresarials de València, el Col·legi Provincial de Procuradors dels Tribunals de Castelló de la Plana i el Col·legi Provincial d’Advocats de la Corunya, per a facilitar la presentació i tramitació telemàtica de documents amb transcendència tributària davant l’Agència Tributària Valenciana.

Mitjançant estos acords es facilitarà, gràcies a la mediació tècnica de la Societat d’Infraestructures i Servicis de Telecomunicacions i Certificació, SAU (ISTEC), el compliment de les obligacions tributàries de la ciutadania. Per a fer-ho s’autoritza les persones col·legiades a prestar servicis de gestió en matèria tributària mitjançant mecanismes de comunicació i representació àgils i senzills.

La pròrroga d’estos convenis permetrà agilitzar els tràmits relacionats amb l’autoliquidació de compravenda de vehicles usats, de l’impost sobre transmissions patrimonials i actes jurídics documentats, així com de l’impost sobre successions i donacions, entre altres.

Esta col·laboració evitarà en gran manera desplaçaments de la ciutadania a les oficines públiques, ja que, en el seu lloc, es realitzaran intercanvis de dades entre sistemes informàtics que, a més, compliran amb els requisits normatius vigents i oferiran totes les garanties jurídiques i tècniques necessàries.

**Funcionament**

En virtut d’estos convenis, l’Agència Tributària Valenciana autoritza les persones col·legiades o associades a presentar, per via telemàtica, en representació de terceres persones, i a través del Sistema d’Ajuda a la Recepció d’Autoliquidacions (SAR@) o de la plataforma de tramitació electrònica de la Generalitat, les declaracions, autoliquidacions, comunicacions i altres documents tributaris.

Així mateix, s’articulen els mecanismes necessaris per a la presentació i ingrés de declaracions i autoliquidacions en forma agregada o per lots i s’establixen mecanismes específics de custòdia i remissió de la documentació.

S’afavorix d’esta manera que la col·laboració amb els col·lectius de grans presentadors davant l’Agència Tributària Valenciana es desenrotlle a través de vies permanents i estables i amb unes pautes normalitzades i sistematitzades.

Fecha: 19/12/2025